Galilaei
**Galilaei** é un cráter de impacto lunar situado ao oeste do *Oceanus Procellarum*. A certa distancia cara ao sueste está o cráter Reiner, mentres que ao sur-suroeste está o Cavalerius. Ao nordeste do cráter hai unha rima sinuosa (depresión con forma de canal) chamada Rima Galilaei. Cara ao sueste atópase a infrecuente formación Reiner Gama, unha sucesión de remuíños de material claro disposto radialmente. Ten un diámetro de 15,5 km e unha profundidade de 1,4 km.

Galilaei é un cráter bastante ordinario, co seu bordo ben definido e cun albedo máis intenso que o dos mares circundantes. As súas paredes interiores descenden até un anel de material fragmentario no bordo exterior da superficie interior. Hai unha pequena elevación preto do centro.

A uns 40 km ao sur está o lugar de aluaxe da sonda robótica Luna 9, o primeiro vehículo da súa clase en realizar un descenso controlado na superficie lunar.

A pesar de que Galileo Galilei foi o primeiro en publicar observacións astronómicas da Lúa realizadas con telescopio, o único accidente lunar bautizado no seu honor foi esta humilde formación.

Inicialmente, o nome de Galilaeus deullo Giovanni Battista Riccioli, un xesuíta italiano que realizou un dos primeiros mapas detallados da Lúa en 1651, a unha formación grande e brillante con intenso albedo situada preto do cráter, e que agora é coñecida como Reiner Gama. O nome foi transferido ao cráter da súa actual localización por Johann Heinrich Mädler no seu influente Mappa Selenographica, publicado en colaboración con Wilhelm Beer en catro partes entre 1834 e 1836. O motivo de Mädler para este cambio foi que o seu mapa non incluía nomes de formacións de albedo intenso, forzándoo a cambiar o nome de Galileo para ese insignificante cráter ao seu carón.

Véxase tamén
------------

### Bibliografía

* Andersson, L. E.; Whitaker, E. A. (1982). *NASA Catalogue of Lunar Nomenclature*. NASA RP-1097.
* Blue, Jennifer (July 25, 2007). "Gazetteer of Planetary Nomenclature". USGS. Consultado o 2007-08-05.
* Bussey, B.; Spudis, P. (2004). *The Clementine Atlas of the Moon*. New York: Cambridge University Press. ISBN 978-0-521-81528-4.
* Cocks, Elijah E.; Cocks, Josiah C. (1995). *Who's Who on the Moon: A Biographical Dictionary of Lunar Nomenclature*. Tudor Publishers. ISBN 978-0-936389-27-1.
* McDowell, Jonathan (July 15, 2007). "Lunar Nomenclature". Jonathan's Space Report. Consultado o 2007-10-24.
* Menzel, D. H.; Minnaert, M.; Levin, B.; Dollfus, A.; Bell, B. (1971). "Report on Lunar Nomenclature by the Working Group of Commission 17 of the IAU". *Space Science Reviews* **12** (2): 136–186. Bibcode:1971SSRv...12..136M. doi:10.1007/BF00171763.
* Moore, Patrick (2001). *On the Moon*. Sterling Publishing Co. ISBN 978-0-304-35469-6.
* Price, Fred W. (1988). *The Moon Observer's Handbook*. Cambridge University Press. ISBN 978-0-521-33500-3.
* Rükl, Antonín (1990). *Atlas of the Moon*. Kalmbach Books. ISBN 978-0-913135-17-4.
* Webb, Rev. T. W. (1962). *Celestial Objects for Common Telescopes* (6th revision ed.). Dover. ISBN 978-0-486-20917-3.
* Whitaker, Ewen A. (1999). *Mapping and Naming the Moon*. Cambridge University Press. ISBN 978-0-521-62248-6.
* Wlasuk, Peter T. (2000). *Observing the Moon*. Springer. ISBN 978-1-85233-193-1.

|  |  |
| --- | --- |
| Control de autoridades | 
* Wd: Q978504
* GPN: 2074

 |